Diari Oficial de la Generalitat Valenciana


Sumari del DOGV 9360, del 13-06-2022 (2022/5407)

RESOLUCIÓ de 8 de juny de 2022, del conseller d'Hisenda i Model Econòmic, de delegació de determinades competències en òrgans d'aquesta conselleria.
----------------------------------------------------------------------------------------------------------------------------------------------------

### Dades del document

Número de DOGV
:   9360

Data del DOGV
:   13-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5407


Data del document
:   08-06-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 8 de juny de 2022, del conseller d'Hisenda i Model Econòmic, de delegació de determinades competències en òrgans d'aquesta conselleria. [2022/5407]  
Índex  
  
Preàmbul  
Capítol I. De les delegacions en matèria de contractació, gestió economicofinancera i personal  
Article 1. De les delegacions en la Sotssecretaria  
Article 2. De les delegacions en les secretaries autonòmiques  
Article 3. De les delegacions en les direccions generals  
Article 4. De les delegacions en la Secretaria General Administrativa  
Article 5. De les delegacions en les direccions territorials d'Hisenda i Model Econòmic  
Capítol II. De les delegacions en matèria de ajudes i subvencions, responsabilitat patrimonial i en matèria de joc  
Article 6. De les delegacions en la Sotssecretaria  
Article 7. De les delegacions en les direccions generals  
Capítol III. De les delegacions en matèria jurídica  
Article 8. De les delegacions en la Sotssecretaria  
Capítol IV. De les delegacions en matèria de tresoreria, de relacions financeres amb les entitats locals, de compensació i de retenció de pagaments i de gestió d'ingressos  
Article 9. De la delegació indistinta  
Article 10. De la delegació en la Secretaria Autonòmica d'Hisenda  
  
Article 11. De la delegació en la Direcció General de Pressupostos  
  
Article 12. De la delegació en la Subdirecció General de Tresoreria  
  
Capítol V. De les delegacions en matèria d'aplicació dels tributs i reembossament de garanties  
Article 13. Delegació en matèria d'aplicació dels tributs  
Article 14. Delegació en matèria de reembossament de garanties  
Capítol VI. De la delegació en matèria de patrimoni de la Generalitat  
Article 15. De les delegacions en la direcció general competent en matèria de sector públic, model econòmic i patrimoni  
Disposicions addicionals  
Primera. Suplències de les persones titulars d'òrgans delegats  
Segona. De la constància expressa de la delegació  
Tercera. De l'avocació i de la revocació  
Disposició final única. Entrada en vigor  
  
  
PREÀMBUL  
  
Mitjançant el Decret 171/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic; l'Ordre 4/2021, de 4 de maig, de la Conselleria d'Hisenda i Model Econòmic, per la qual es desenvolupa l'esmentat Decret 171/2020, i l'Ordre 1/2022, de la Conselleria d'Hisenda i Model Econòmic, per la qual es modifica l'Ordre 4/2021 abans esmentada, s'ha efectuat una nova configuració tant de l'àmbit competencial del departament com de la seua estructura organitzativa, i es regulen, mitjançant ambdues disposicions, les funcions dels òrgans superiors i del nivell directiu, així com dels màxims nivells administratius.  
  
Així doncs, a fi d'aconseguir una major economia i agilitat en la tramitació d'expedients, que redunde a millorar la qualitat en la prestació de funcions que té assignades la Conselleria d'Hisenda i Model Econòmic, i tenint en consideració les modificacions que s'han produït, així com les diferents disposicions reguladores de delegació de competències vigents, es considera convenient per raons de seguretat jurídica i eficàcia administrativa elaborar una nova disposició de delegació de competències adaptada a la situació actual.  
Per això, de conformitat amb el que s'estableix en els articles 9 i 10 de la Llei 40/2015, d'1 d'octubre, de règim jurídic del sector públic, i fent ús de les atribucions conferides en l'article 63 de la Llei 5/1983, de 30 de desembre, del Consell, resolc:  
  
  
CAPÍTOL I  
De les delegacions en matèria de contractació, gestió economicofinancera i personal  
  
Article 1. De les delegacions en la Sotssecretaria  
1. Delegar en la persona titular de la Sotssecretaria d'aquesta conselleria les atribucions següents en l'àmbit de la contractació:  
a) L'exercici de totes les facultats ordinàries en matèria de contractació, inclosa la formalització dels contractes administratius, excepte les facultats que mitjançant aquesta resolució es troben delegades en altres òrgans del departament.  
b) La incoació, els actes de tràmit i l'aprovació, amb l'autorització prèvia pel Consell, dels expedients d'enriquiment injust de l'àmbit de la conselleria, inclòs el tancament de l'expedient.  
c) L'autorització i formalització d'encàrrecs de gestió i encàrrecs a mitjans propis en l'exercici de les competències que corresponen a la conselleria, sempre que no hagen sigut delegades en altres òrgans d'aquesta conselleria.  
2. En l'àmbit de la contractació centralitzada, delegar en la persona titular de la Sotssecretaria d'aquesta conselleria l'exercici de les atribucions següents:  
a) Aprovar els plecs de clàusules administratives particulars i plecs de prescripcions tècniques que han de regir la contractació centralitzada.  
  
b) Subscriure els acords marc per a l'homologació de subministraments i serveis d'adquisició centralitzada, així com formalitzar, si escau, els contractes derivats d'aquests.  
c) Convocar els procediments de contractació mitjançant sistemes de racionalització de la contractació d'obres, subministraments i serveis d'adquisició centralitzada, així com formalitzar, si escau, els contractes.  
  
d) Autoritzar amb caràcter excepcional l'adquisició de subministraments o la contractació de serveis no homologats, sempre que siga justificat adequadament en l'expedient per l'òrgan peticionari, i després de l'informe previ de la Central de Compres de la Generalitat.  
e) Declarar, mitjançant acord i amb la proposta prèvia de la Central de Compres de la Generalitat, noves categories d'obres, subministraments i serveis de contractació centralitzada, així com modificar les ja declarades.  
f) L'exercici de qualsevol altra facultat ordinària en matèria de contractació.  
3. En l'àmbit de la gestió economicofinancera:  
a) Aprovar les modificacions pressupostàries competència de la conselleria.  
b) Aprovar les resolucions de retenció del crèdit, autorització de la despesa, disposició del crèdit, reconeixement de l'obligació i proposta de pagament, de tots els capítols i programes de la conselleria, exclosos els capítols VIII i IX i la secció 19, sempre que no hagen sigut delegats en altres òrgans d'aquesta conselleria.  
c) Proposar el pagament de qualssevol altres obligacions competència de la conselleria, sempre que no hagen sigut delegats en altres òrgans d'aquesta conselleria.  
d) La subscripció de documents comptables, excepte els de la secció 19, de tots els capítols i programes de la conselleria, sempre que no hagen sigut delegats en altres òrgans d'aquesta conselleria.  
e) Aprovar les resolucions de retenció del crèdit, autorització de la despesa, disposició del crèdit, reconeixement de l'obligació i la proposta de pagament, així com la subscripció dels documents comptables de la secció 20, denominada «Despeses diverses», dels pressupostos de la Generalitat, relatius a matèries que corresponguen a l'àmbit competencial de la Conselleria d'Hisenda i Model Econòmic.  
f) Aprovar les resolucions de retenció del crèdit, autorització de la despesa, disposició del crèdit, reconeixement de l'obligació i la proposta de pagament, així com la subscripció dels documents comptables corresponents a les dotacions pressupostàries de les seccions de les Corts, la Sindicatura de Comptes, el Consell Valencià de Cultura, el Síndic de Greuges, el Consell Jurídic Consultiu, l'Acadèmia Valenciana de la Llengua, el Comité Econòmic i Social i l'Agència de Prevenció i Lluita contra el Frau i la Corrupció de la Comunitat Valenciana previstes en els pressupostos de la Generalitat.  
g) L'autorització de les propostes de documents comptables pressupostaris i extrapressupostaris derivats de l'execució del pressupost d'ingressos i despeses.  
4. En matèria de personal:  
a) La resolució de les convocatòries per a la provisió de llocs per lliure designació, d'acord amb l'article 102.3 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
b) La proposta d'adscripció provisional a llocs de treball la forma de provisió dels quals siga la de lliure designació, de conformitat amb el que es disposa en l'article 105.3 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
  
Article 2. De les delegacions en les secretaries autonòmiques  
1. Delegar indistintament en la persona titular de la Secretaria Autonòmica d'Hisenda i en la Secretaria Autonòmica de Model Econòmic i Finançament la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament, relatives als capítols del programa pressupostari adscrit a la secció 19, així com la subscripció dels consegüents documents comptables.  
  
2. Delegar en la persona titular de la Secretaria Autonòmica de Model Econòmic i Finançament:  
a) L'autorització de les diferents fases del procediment de gestió d'ingressos, així com la signatura dels consegüents documents comptables corresponents a les operacions pressupostàries i extrapressupostàries relatives a la secció 19.  
b) Les facultats ordinàries en matèria de contractació relatives a contractes, -amb càrrec al seu capítol II-, el valor estimat dels quals no supere els 3.000 euros, dins del seu àmbit competencial; així com la retenció del crèdit, l'autorització de la despesa, la disposició del crèdit, el reconeixement de l'obligació, la proposta de pagament i la subscripció dels corresponents documents comptables.  
3. Delegar en la persona titular de la Secretaria Autonòmica d'Hisenda les facultats ordinàries en matèria de contractació relatives a contractes, -amb càrrec al seu capítol II-, el valor estimat dels quals no supere els 3.000 euros, dins del seu àmbit competències; així com la retenció del crèdit, l'autorització de la despesa, la disposició del crèdit, el reconeixement de l'obligació, la proposta de pagament i la subscripció dels corresponents documents comptables.  
4. Delegar indistintament en la persona titular de la Secretaria Autonòmica de Model Econòmic i Finançament i en la persona titular de la Direcció General de Model Econòmic, Finançament Autonòmic i Política Financera les facultats relatives als negocis i expedients de contractació en l'àmbit financer, qualsevol que en siga la instrumentació o l'import, exclosos de la normativa vigent en matèria de contractació administrativa, que siguen necessaris per a l'exercici de les competències de la Secretaria Autonòmica relatives a política financera i gestió de l'endeutament i avals de la Generalitat.  
5. Delegar en la persona titular de la Intervenció General les facultats ordinàries en matèria de contractació relatives a contractes, amb càrrec al seu capítol II, el valor estimat dels quals no supere els 3.000 euros, dins del seu àmbit competencial; així com la retenció del crèdit, l'autorització de la despesa, la disposició del crèdit, el reconeixement de l'obligació, la proposta de pagament i la subscripció dels corresponents documents comptables.  
  
Article 3. De les delegacions en les direccions generals  
1. Delegar en la persona titular de la direcció general competent en matèria de tecnologies de la informació i les comunicacions:  
a) L'exercici de totes les facultats ordinàries en matèria de contractació, excepte l'adjudicació i la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament, relatives a contractes del seu àmbit competencial, i la subscripció dels corresponents documents comptables.  
b) L'adjudicació dels contractes menors proposats per les subdireccions generals de la direcció general segons la seua matèria.  
c) L'autorització i formalització d'encàrrecs de gestió i encàrrecs a mitjans propis en l'exercici de les competències que corresponen a la DGTIC; així com la retenció del crèdit, l'autorització de la despesa, la disposició del crèdit, el reconeixement de l'obligació, la proposta de pagament i la subscripció dels corresponents documents comptables.  
  
2. Delegar en les persones titulars de la resta de direccions generals de la Conselleria, excepte les facultats que per aquesta resolució es troben delegades en altres òrgans del departament, les facultats ordinàries en matèria de contractació relatives a contractes amb càrrec al seu capítol II, el valor estimat dels quals no supere els 3.000 euros, dins del seu àmbit competencial; així com la retenció del crèdit, l'autorització de la despesa, la disposició del crèdit, el reconeixement de l'obligació, la proposta de pagament i la subscripció dels corresponents documents comptables.  
  
Article 4. De les delegacions en la Secretaria General Administrativa  
Delegar en la persona titular de la Secretaria General Administrativa de la Conselleria les atribucions següents:  
a) La tramitació de les incidències de nòmines i la signatura de tots els documents administratius i de gestió comptable que necessite la seua gestió.  
b) Les facultats ordinàries en matèria de contractació relatives a contractes, amb càrrec al capítol II dels programes pressupostaris de la Sotssecretaria, el valor estimat dels quals no supere els 1.200 euros; així com la retenció del crèdit, l'autorització de la despesa, la disposició del crèdit, el reconeixement de l'obligació, la proposta de pagament i la subscripció dels corresponents documents comptables.  
c) Acordar la devolució de les garanties definitives que es constituïsquen a favor de la conselleria, en matèria de contractació.  
d) La subscripció de tots els documents comptables de tots els capítols i programes de la conselleria relatius a contractes menors, sempre que no s'haja atribuït a altres òrgans de la conselleria.  
  
Article 5. De les delegacions en les direccions territorials d'Hisenda i Model Econòmic  
Delegar respectivament en les persones titulars de les direccions territorials d'Hisenda i Model Econòmic a Alacant, Castelló i València, les facultats ordinàries en matèria de contractació relatives a contractes, amb càrrec al seu capítol II, el valor estimat dels quals no supere els 1.200 euros, dins dels seus corresponents àmbits competencials; així com la retenció del crèdit, l'autorització de la despesa, la disposició del crèdit, el reconeixement de l'obligació, la proposta de pagament, sempre que no s'haja atribuït a altres òrgans de la conselleria.  
  
  
CAPÍTOL II  
De les delegacions en matèria d'ajudes i subvencions,  
 responsabilitat patrimonial i en matèria de joc  
  
Article 6. De les delegacions en la Sotssecretaria  
1. Delegar en la persona titular de la Sotssecretaria d'aquesta conselleria les atribucions següents en matèria de subvencions:  
a) L'aprovació del pla estratègic de subvencions de la conselleria i el seu sector públic instrumental.  
b) La subscripció dels convenis administratius, protocols generals d'actuació o instruments similars que corresponguen a l'àmbit competencial d'aquesta conselleria.  
c) La resolució de convocatòries de premis, mencions honorífiques i qualsevol tipus de distincions en l'àmbit d'aquesta conselleria.  
d) La convocatòria d'ajudes i subvencions a què fa referència el títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'àmbit de la conselleria.  
e) La resolució dels procediments per a la concessió de subvencions i transferències corrents i de capital, incloses la retenció de crèdits, l'autorització de la despesa, la disposició de crèdits, el reconeixement de les obligacions i les corresponents propostes de pagament a favor de la persona beneficiària, i de revocació i reintegrament de subvencions, i la facultat per a procedir al reajustament de les anualitats, així com qualssevol incidències derivades de la tramitació d'aquests, en el programa pressupostari de la Sotssecretaria.  
f) La concessió de subvencions nominatives del programa pressupostari de la Sotssecretaria, per a allò que es preveu en l'article 160.4, lletra d, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com l'aprovació de les bases reguladores i la concessió de les subvencions a què fa referència la disposició addicional cinquena de la Llei 8/2021, de 31 de desembre, de pressupostos de la Generalitat per a l'exercici 2022, o la disposició que la substituïsca, en relació amb el que estableix l'article 168.1.C) de la Llei 1/2015, de 6 de febrer.  
g) La resolució del procediment de revocació i reintegrament de les ajudes i subvencions atorgades per delegació del conseller d'Hisenda i Model Econòmic, en el programa pressupostari de la Sotssecretaria.  
  
h) L'exercici de la potestat sancionadora en matèria de subvencions, en el programa pressupostari de la Sotssecretaria.  
i) La devolució d'avals i altres garanties relacionades amb la concessió de transferències corrents i de capital, en el programa pressupostari de la Sotssecretaria.  
2. Delegar en la persona titular de la Sotssecretaria de la conselleria la competència per a dictar resolucions dels expedients de responsabilitat patrimonial de l'administració exigible a aquesta conselleria, així com, si escau, l'aprovació de la despesa i la signatura dels corresponents documents de gestió comptable.  
  
Article 7. De les delegacions en les direccions generals  
1. Delegar en les persones titulars de les direccions generals d'aquesta conselleria les atribucions següents en matèria de subvencions:  
a) La concessió de subvencions nominatives dels programes pressupostaris que tinga adscrits, en el supòsit previst en l'article 160.4, lletra d, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, inclosa la signatura dels documents comptables.  
b) La resolució dels procediments per a la concessió de subvencions i transferències corrents i de capital, incloses la retenció de crèdits, l'autorització de la despesa, la disposició de crèdits, el reconeixement de les obligacions, les corresponents propostes de pagament, inclosa la signatura dels documents comptables, a favor de la persona beneficiària, i de revocació i reintegrament de subvencions, i la facultat per a procedir al reajustament de les anualitats, així com qualssevol incidències derivades de la tramitació d'aquests, en els programes pressupostaris que tinga adscrits.  
c) La resolució del procediment de revocació i reintegrament de les ajudes i subvencions atorgades per delegació del conseller d'Hisenda i Model Econòmic, en els programes pressupostaris que tinga adscrits.  
  
d) L'exercici de la potestat sancionadora en matèria de subvencions, en els programes pressupostaris que tinga adscrits.  
e) La devolució d'avals i altres garanties relacionades amb la concessió de transferències corrents i de capital, en els programes pressupostaris que tinga adscrits.  
2. Delegar en la persona titular de la Direcció General de Tributs i Joc la competència per a dictar aquelles resolucions dels expedients sancionadors incoats per faltes administratives molt greus, la resolució de les quals competisca al titular de la Conselleria d'Hisenda i Model Econòmic, comeses en matèria de joc, previstes en la Llei 1/2020, d'11 de juny, de regulació del joc i de prevenció de la ludopatia a la Comunitat Valenciana, o la persona que, si escau, la substituïsca, i en la seua normativa de desenvolupament.  
  
  
CAPÍTOL III  
De les delegacions en matèria jurídica  
  
Article 8. De les delegacions en la Sotssecretaria  
1. Delegar en la persona titular de la Sotssecretaria d'aquesta conselleria les atribucions següents en matèria jurídica:  
a) La facultat de dictar la resolució d'inici d'expedients per a l'elaboració de projectes normatius.  
b) La resolució dels recursos potestatius de reposició que es pogueren interposar contra els actes administratius dictats en l'exercici de les facultats delegades, entre altres, les resolucions de responsabilitat patrimonial i en matèria de contractació administrativa.  
c) La resolució dels recursos d'alçada que corresponga al conseller d'Hisenda i Model Econòmic amb les excepcions legals corresponents.  
  
d) Els actes administratius que s'hagen de dictar en execució de resolucions judicials que afecten aquesta conselleria.  
e) L'autorització a través de l'Advocacia de la Generalitat per a la interposició de recursos i reclamacions, en tot tipus de processos que es tramiten en la Conselleria d'Hisenda i Model Econòmic, en via administrativa i judicial, tant de caràcter ordinari com extraordinari. Així com la personació i defensa, en tot tipus de processos que es dirigisquen contra la Conselleria d'Hisenda i Model Econòmic.  
f) La sol·licitud de dictàmens, i, en general, la comunicació, amb el Consell Jurídic Consultiu de la Comunitat Valenciana, amb el Comité Econòmic i Social i amb qualsevol altra institució estatutària i constitucional.  
g) La revisió d'ofici dels actes administratius nuls de ple dret dictats tant en l'exercici de les seues competències pròpies com delegades.  
  
h) La declaració de lesivitat dels actes administratius anul·lables dictats tant en l'exercici de les seues competències pròpies com delegades.  
i) La resolució dels requeriments que, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, corresponga al conseller quant a les facultats l'exercici de les quals se li delega en aquesta resolució.  
  
  
CAPÍTOL IV  
De les delegacions en matèria de tresoreria, de relacions financeres amb les entitats locals, de compensació i de retenció de pagaments i de gestió d'ingressos  
  
Article 9. De la delegació indistinta  
Delegar indistintament en la persona titular de la Secretaria Autonòmica d'Hisenda, en la persona titular de la Sotssecretaria i en la persona titular de la Subdirecció General de la Tresoreria l'ordenació general de pagaments i la realització material d'aquests, tant per operacions pressupostàries com per operacions extrapressupostàries.  
  
Article 10. De la delegació en la Secretaria Autonòmica d'Hisenda  
Delegar en la persona titular de la Secretaria Autonòmica d'Hisenda l'exercici de les funcions següents:  
a) L'obertura, cancel·lació i autorització per a la disposició de fons dels comptes de l'Administració de la Generalitat, sense perjudici del que es disposa en l'apartat 2 de l'article 11 d'aquesta resolució.  
  
b) La concertació i contractació de les operacions de tresoreria per un termini igual o inferior a un any, destinades a atendre les necessitats de tresoreria derivades de diferències en els venciments dels seus ingressos i pagaments, amb el límit previst en la Llei d'hisenda pública de la Generalitat, i amb els requisits que s'establisquen en la vigent Llei de pressupostos, així com les bestretes previstes per al mateix fi en la Llei general pressupostària.  
c) Les resolucions administratives, així com la signatura de documents comptables, corresponents a ingressos pressupostaris o documents extrapressupostaris que gestione la Tresoreria, exceptuant-ne els que estiguen delegats en altres centres directius.  
d) L'autorització de l'endeutament de les entitats locals de la Comunitat Valenciana, en els termes que en la normativa vigent en matèria d'endeutament s'atribueix a l'òrgan competent de la comunitat autònoma que exercisca la tutela financera.  
e) L'adopció dels actes jurídics o resolucions que, en la seua aplicació a les entitats locals, la Llei orgànica 2/2012, de 27 d'abril, d'estabilitat pressupostària i sostenibilitat financera, i tota altra normativa vigent en la matèria, atribueix a l'òrgan competent de la comunitat autònoma que exercisca la tutela financera.  
f) L'autorització de la destinació del patrimoni municipal del sòl de les entitats locals de la Comunitat Valenciana a què fa referència l'article 39.5 del Reial decret legislatiu 2/2008, de 20 de juny, pel qual s'aprova el text refós de la Llei de sòl.  
g) La resolució en els procediments de compensació d'ofici de deutes, adquirits per les entitats locals.  
h) La resolució en els procediments de retenció de pagaments, en relació amb els deutes adquirits per persones jurídiques, públiques o privades, amb les persones jurídiques que conformen el sector públic valencià.  
  
Article 11. De la delegació en la Direcció General de Pressupostos  
Delegar en la persona titular de la Direcció General de Pressupostos l'exercici de les funcions següents:  
a) L'aprovació de les resolucions corresponents a les diferents fases del procediment de gestió d'ingressos, així com la signatura dels documents comptables corresponents, excepte en allò que es preveu en l'apartat 2.a de l'article 2 i en l'apartat 3 de l'article 9 d'aquesta resolució.  
b) La tramitació d'aquells documents comptables necessaris per a la comptabilització dels ingressos de la Generalitat, excepte en allò que es preveu en l'apartat 2.a de l'article 2, en l'apartat 3 de l'article 9, i en l'apartat 1, lletra i, de l'article 14 d'aquesta resolució.  
c) La tramitació dels documents comptables necessaris per a la comptabilització dels ingressos derivats de la participació dels municipis i diputacions en els tributs de l'Estat, i de la participació de les diputacions en la recaptació obtinguda per la Societat Estatal de Loteries i Apostes de l'Estat.  
d) L'informe de sostenibilitat financera a què fa referència l'article 7.4 de la Llei 7/1985, de 2 d'abril, reguladora de les bases de règim local.  
e) Els informes sobre la creació o supressió de municipis, així com l'alteració de termes municipals a què fa referència l'article 13 de la Llei 7/1985, de 2 d'abril, reguladora de les bases del règim local.  
  
f) L'informe previ a l'aprovació de disposicions legals i reglamentàries a què fa referència l'article 26 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
g) La signatura de documents comptables extrapressupostaris relacionats amb els pagaments derivats de la gestió de la nòmina centralitzada de les diferents conselleries, inclosos els relatius a les cotitzacions socials, així com els corresponents als pagaments derivats de les cotitzacions socials del personal al servei de l'ensenyament concertat.  
  
Article 12. De la delegació en la Subdirecció General de Tresoreria  
Delegar en la persona titular de la Subdirecció General de Tresoreria l'exercici de les funcions següents:  
a) La resolució administrativa i la signatura de documents comptables derivats d'operacions extrapressupostàries que haja de gestionar la tresoreria, així com dels documents comptables d'ingressos pressupostaris derivats dels interessos dels comptes bancaris i de la gestió d'incidències de les diferents caixes fixes.  
b) L'obertura, cancel·lació i autorització per a la disposició de fons dels comptes de l'Administració de la Generalitat, quan es tracte dels fons de caixa fixa i comptes dels centres docents públics dependents de la Generalitat.  
  
  
CAPÍTOL V  
De les delegacions en matèria d'aplicació dels tributs i reembossament de garanties  
  
Article 13. Delegació en matèria d'aplicació dels tributs  
Delegar en la persona titular de la direcció general competent en matèria de tributs i joc la competència per a dictar resolucions de les reclamacions economicoadministratives i dels recursos d'alçada que, d'acord amb la normativa vigent, siguen competència del conseller i no hagen sigut resolts en primera instància pel mateix titular de la direcció general competent en matèria de tributs i joc, així com la competència per a autoritzar el desistiment dels procediments judicials iniciats i l'aplanament enfront de les demandes formulades de contrari.  
  
Article 14. Delegació en matèria de reembossament de garanties  
Delegar en les persones titulars de les direccions territorials d'Hisenda i Model Econòmic d'aquesta conselleria l'aprovació i tramitació de resolucions corresponents a les diferents fases del procediment de gestió d'ingressos i pagaments, així com la signatura dels documents comptables corresponents, quan es referisquen a la gestió de la Caixa General de Depòsits i Fiances efectuades en les mateixes direccions territorials.  
  
  
CAPÍTOL VI  
De la delegació en matèria de patrimoni de la Generalitat  
  
Article 15. De les delegacions en la direcció general competent en matèria de sector públic i patrimoni  
1. Es deleguen en la persona titular de la direcció general competent en matèria de sector públic i patrimoni les atribucions següents, reconegudes al titular d'aquesta conselleria tant per la Llei 14/2003, de 10 d'abril, de patrimoni de la Generalitat, com pel Reial decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del patrimoni de les administracions públiques, d'aplicació supletòria mentre no dicte el Consell la corresponent norma de desenvolupament reglamentari de la nostra Llei de patrimoni de la Generalitat:  
a) La resolució dels procediments de delimitació.  
b) L'afectació dels béns patrimonials a l'ús general o als serveis públics de la Generalitat.  
c) La desafectació dels béns immobles i drets immobiliaris.  
  
d) L'adscripció i desadscripció de béns immobles i drets de la Generalitat que recauen sobre aquests.  
e) L'aprovació de les mutacions demanials internes.  
f) Arrendament mitjançant contractació directa dels immobles que la Generalitat necessite per a la prestació d'un servei públic, quan la renda anual excedisca 50.000 euros i el termini contractual supere els dos anys obligatoris per a la Generalitat.  
g) L'alienació de béns mobles procedents d'abintestats.  
h) Acordar la devolució de les garanties que es constituïsquen a favor de la conselleria, en matèria de contractació patrimonial, així com l'aplicació de fiances al preu de rematada en les subhastes i concursos, i, si escau, la resolució que poguera dictar-se en la retenció i execució de fiances quan siga procedent.  
i) Tramitar els documents comptables necessaris per a la comptabilització dels ingressos procedents de lloguers dels béns immobles de la Generalitat, adscrits a la conselleria competent en matèria de patrimoni.  
  
j) La retenció del crèdit, l'autorització de la despesa, la disposició del crèdit, el reconeixement de l'obligació i la proposta del pagament de l'Impost de Béns Immobles dels immobles de la Generalitat.  
k) Qualsevol altra que li siga encomanada o derivada de la normativa vigent, en relació amb les matèries que li siguen pròpies.  
2. Les delegacions compreses en aquest article comporten expressament la delegació en la direcció general competent en matèria de sector públic i patrimoni, per a l'aprovació de la despesa i de totes les fases d'execució d'aquest i per a la signatura dels corresponents documents comptables.  
  
  
DISPOSICIONS ADDICIONALS  
  
Primera. Suplències de les persones titulars d'òrgans delegats  
1. En cas de vacant, absència o malaltia de la persona titular de la Secretaria General Administrativa, les facultats que li delega aquesta resolució les exerciran les persones titulars dels serveis dependents atenent la matèria. Si aquestes últimes es trobaren en alguna de les situacions que determinen, al seu torn, la necessitat de la seua respectiva suplència, aquesta l'exercirà la persona titular de la direcció de servei de l'esmentada Secretaria General Administrativa en l'ordre en què es troben indicades en l'article 32 de l'Ordre 4/2021, de 4 de maig, de la Conselleria d'Hisenda i Model Econòmic, per la qual es desenvolupa el Reglament orgànic i funcional de la Conselleria d'Hisenda i Model Econòmic.  
2. Si alguna de les persones titulars dels serveis dependents de la Secretaria General Administrativa es trobara en situació de vacant, absència o malaltia, aquesta l'exercirà la Secretaria General Administrativa.  
3. En els casos de vacant, absència o malaltia de les persones titulars de les subdireccions generals, les seues facultats seran exercides per les persones titulars de les direccions de servei de la subdirecció general corresponent.  
4. En cas de vacant, absència o malaltia de la persona titular de la direcció general competent en matèria de tributs i joc, la suplència serà exercida:  
a) En l'àmbit de tributs, per la persona titular de la Subdirecció General de Tributs, i en cas de vacant, absència o malaltia d'aquesta, per la persona titular de la direcció de servei d'Elaboració Normativa i Planificació dependent de l'esmentada subdirecció general.  
b) En l'àmbit de joc, per la persona titular de la Subdirecció General de Joc, i en cas de vacant, absència o malaltia d'aquesta, per la persona titular de les direccions de servei de l'esmentada subdirecció general segons l'àmbit material de funcions atribuïdes a cada servei en l'article 19 de l'Ordre 4/2021, de 4 de maig, de la Conselleria d'Hisenda i Model Econòmic, per la qual es desenvolupa el Reglament orgànic i funcional de la Conselleria d'Hisenda i Model Econòmic. Si aquestes últimes es trobaren en alguna de les situacions que determinen, al seu torn, la necessitat de la seua respectiva suplència, aquesta l'exercirà la persona titular de la direcció de servei de l'esmentada subdirecció general en l'ordre en què es troben indicades en l'esmentat article 19 de l'Ordre 4/2021, de 4 de maig, a què s'ha fet referència més amunt.  
  
3. En cas de vacant, absència o malaltia de la persona titular de la Subdirecció General de Tresoreria, les facultats que li delega aquesta resolució seran exercides indistintament per les persones titulars de les direccions de servei de l'esmentada subdirecció general.  
4. En cas de vacant, absència o malaltia de les persones titulars de les direccions territorials d'Hisenda i Model Econòmic, caldrà ajustar-se al que es disposa en l'article 40 de l'Ordre 4/2021, de 4 de maig, de la Conselleria d'Hisenda i Model Econòmic, per la qual es desenvolupa el Reglament orgànic i funcional de la Conselleria d'Hisenda i Model Econòmic.  
5. En els casos de vacant, absència o malaltia de les persones titulars de la resta d'òrgans delegats d'aquest departament, caldrà ajustar-se al que es disposa en l'article 7 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic.  
  
Segona. De la constància expressa de la delegació  
1. Les resolucions que es dicten en virtut de la delegació conferida per aquesta resolució s'entenen dictades per l'òrgan delegant i esgoten la via administrativa, de conformitat amb el que s'estableix en els articles 9.4 de la Llei 40/2015, d'1 d'octubre, de règim jurídic del sector públic, i 114.c de la Llei 39/2015, d'1 d'octubre, del procediment administratiu comú de les administracions públiques.  
2. En totes les resolucions que s'adopten i en els contractes que es formalitzen en virtut de delegació, es farà constar expressament el que s'estableix en l'article 63 de la Llei 5/1983, de 30 de desembre, del Consell, i en l'article 9 de la Llei 40/2015, d'1 d'octubre, de règim jurídic del sector públic.  
  
Tercera. De l'avocació i de la revocació  
1. Les delegacions de competències que es disposen en aquesta resolució s'entenen sense perjudici que en qualsevol moment el titular de la Conselleria d'Hisenda i Model Econòmic puga reclamar el coneixement o resolució de tots els assumptes que considere oportuns en els termes i amb els requisits que estableix l'article 10 de la Llei 40/2015, d'1 d'octubre, de règim jurídic del sector públic.  
2. Aquesta delegació de competències podrà ser revocada en qualsevol moment, de conformitat amb el que s'estableix en l'article 63.5 de la Llei 5/1983, de 30 de desembre, del Consell, i en l'article 9 de l'esmentada Llei 40/2015, d'1 d'octubre.  
3. Queden sense efecte les delegacions que s'oposen al que s'estableix en aquesta resolució i en particular les efectuades a través de les normes següents:  
a) Resolució de 21 de novembre de 2018, del conseller d'Hisenda i model Econòmic, per la qual es modifica la Resolució de 24 de juliol de 2017, del conseller d'Hisenda i Model Econòmic, de delegació de determinades competències en òrgans d'aquesta conselleria (DOGV 8431, 26.11.2018).  
b) Resolució de 24 de juliol de 2017, del conseller d'Hisenda i Model Econòmic, de delegació de determinades competències en òrgans d'aquesta conselleria (DOGV 8094, 28.07.2017).  
  
  
DISPOSICIÓ FINAL  
  
Única. Entrada en vigor  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.  
  
València, 8 de juny de 2022.- El conseller d'Hisenda i Model Econòmic: Arcadi España García.